«СҚО әкімдігінің ветеринария басқармасы» КММ 
сыбайлас жемқорлық тәуекелдерін ішкі талдауды талқылау 
хаттамасы

Күні: 2026 жылғы 28 қыркүйек                            Петропавл қ. Жамбыл к-сі, 302

Қатысқандар: Басқарма басшысы, «Ауыл» партиясының Солтүстік Қазақстан облысы бойынша өңірлік филиалының кеңесшісі, Басқарманың бөлім басшылары, Басқарма мамандары. 
Мәселе: «Солтүстік Қазақстан облысы әкімдігінің ветеринария басқармасы» КММ қызметіндегі сыбайлас жемқорлық тәуекелдерін ішкі талдау нәтижелері жөніндегі талдамалы анықтаманы қарау және талқылау, талданатын кезең – 2025 жылғы 01 тамыз – 2026 жылғы 31 тамыз аралығы.
Сөз сөйлегендер:
әкімшілік-құқықтық бөлімінің басшысы қатысушыларға СҚО әкімдігі ветеринария басқармасы басшысының 2026 жылғы 28 тамыздағы № 123 бұйрығын орындау мақсатында «Солтүстік Қазақстан облысы әкімдігінің ветеринария басқармасы» коммуналдық мемлекеттік мекемесінің қызметіндегі сыбайлас жемқорлық тәуекелдеріне ішкі талдау жүргізілгенін мәлімдеді. 
Талдау барысында коллизиялық сәйкессіздіктер анықталды, оларды жою үшін мынадай ұсынымдар берілді: 
	1. Ұсыным: Қазақстан Республикасы Ауыл шаруашылығы министрлігіне осы функцияларды ветеринария саласындағы жергілікті атқарушы органдардың құзыретінен алып тастау мәселесін қарау туралы хат жолдау: 
	- жануарлар өсіруді, жануарларды, жануарлардан алынатын өнімдер мен шикізатты дайындауды (малды союды), сақтауды, қайта өңдеуді және өткізуді жүзеге асыратын өндіріс объектілерін, сондай-ақ ветеринариялық препараттарды, жемшөп пен жемшөп қоспаларын өндіру, сақтау және өткізу жөніндегі ұйымдарды пайдалануға қабылдау жөніндегі мемлекеттік комиссияларды ұйымдастыру.
	2. Ұсыным: «Мемлекеттік сатып алу туралы» ҚР Заңының 39-бабы                                                                                                                                                                                                                                                                                                                                                                                                                             3-тармағын мынадай мазмұндағы тармақпен толықтыру: «Жануарлар ауруларының алдын алу және емдеу үшін вакциналар мен ветеринариялық препараттарды сатып алу», жоғарыда көрсетілген тауарларды мемлекеттік сатып алу өндірушілермен немесе ресми дилерлермен тікелей мемлекеттік сатып алу туралы шарт жасасу арқылы бір көзден жүзеге асырылуы тиіс.
	Қазақстан Республикасы Қаржы министрлігінің алдында «Мемлекеттік сатып алу туралы» ҚР Заңының 39-бабына өзгерістер мен толықтырулар енгізуге, атап айтқанда, ветеринариялық препараттарды, ветеринариялық мақсаттағы бұйымдар мен атрибуттарды тікелей өндірушіден немесе ресми дилерлерден «бір көзден алу» тәсілімен сатып алуға бастамашылық ету.
	3. Ұсыным: «жануарлардың энзоотиялық ауруларының профилактикасы мен диагностикасы бойынша ветеринариялық іс-шаралар жүргізу» бойынша мемлекеттік сатып алуды жүзеге асыру кезінде монополияға қарсы органның қорытындысының болуы жөніндегі талапты алып тастауды ұсынамыз.
	4. Ұсыным: «Ветеринариялық паспорт беру» мемлекеттік көрсетілетін қызметін толығымен электрондық форматқа ауыстыруды ұсынамыз.
	Көрсетілетін қызметті алушы құжаттардың толық топтамасын ұсынған жағдайда, жауапты ветеринариялық дәрігер «АШЖБ» АЖ-да ауыл шаруашылығы жануарының жеке нөмірін тексереді, мемлекеттік қызметті көрсету нәтижесі – ветеринариялық ұйымның уәкілетті адамының ЭЦҚ-мен куәландырылған электрондық құжат түріндегі ветеринариялық паспортты ресімдейді.
	5. Ұсыным: Мемлекеттік білім беру ұйымдарының басшыларын ротациялауды жүргізу қағидаларын мысалға ала отырып, Ұлттық экономика министрлігіне «Мемлекеттік кәсіпорынның басшысын тағайындау және аттестаттау жүргізу, сондай-ақ оның кандидатурасын келісу қағидаларына» квазимемлекеттік сектор басшыларын ротациялауды жүргізуге қатысты өзгерістер мен толықтырулар енгізу туралы ұсыныс жолдау.
	6. Ұсыным: Қазақстан Республикасы Ауыл шаруашылығы министрлігіне қолданыстағы заңнамаға толықтырулар енгізу туралы мынадай ұсыныстармен хат жолдау: 
	Елді мекендерде есепке алынбаған жануарлар анықталған кезде, олар шаруашылық жүргізуші субъектінің шекараларында иесінің есебінен қажетті зерттеулер мен вакциналауды жүргізе отырып, карантинге қойылады, иесі жауапкершілікке тартылады (кінәсі анықталған жағдайда). Жануарлардың шыққан жерін тексеру үшін (мал ұрлығына қарсы іс-қимылдар жөніндегі іс-шараларды іске асыру аясында) полиция қызметкерлері тартылады. Карантиндеу нәтижелері бойынша тиісті аумақтың ветеринариялық бақылау инспекциясы жануарларды есепке қою туралы шешім немесе ауру анықталған жағдайда басқа шешім қабылдайды.
	Жалпы, жоғарыда көрсетілген фактілер сыбайлас жемқорлық тәуекелдерінің пайда болуына әкеп соғуы мүмкін, осыған байланысты жұмыс тобы бірқатар ұсынымдар берді. 
	Ішкі талдау нәтижелері бойынша 2026 жылғы 30 қарашадан кешіктірмей, НҚА-да анықталған қайшылықтарды жою жөніндегі ұсынымдармен хат дайындап, тиісті органдарға жолдау қажет. 

Ветеринария басқармасы
басшысының орынбасары                                                   А.Қ. Илюкин 

«Ауыл» партиясының СҚО бойынша 
өңірлік филиалының кеңесшісі                                           А.Ө. Омаров 

	Ветеринариялық-санитариялық 

Профилактика және ветеринариялық 
іс-шаралар жүргізу бөлімінің басшысы                            Е.Қ. Дәукенов

Қаржыландыру және бухгалтерлік есеп
бөлімінің басшысы                                                              В.В. Гаголин

Есепке алу және бірдейлендіру 
бөлімінің басшысы                                                              Д.Т. Бекетов
